**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „SPORTO INVENTORIAUS IR ĮRANGOS ĮSIGIJIMAS“ IR JO DALINIO FINANSAVIMO**

2021 m. vasario 24 d. Nr. 34-679

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždavinio „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1 „Nevyriausybinių organizacijų ir bendruomenių veiklos stiprinimas“, 2021 metų kvietimu teikti paraiškas Sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai, patvirtintu Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866 „Dėl 2021 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai ir 2020 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtinimo“ bei atsižvelgdama į Lazdijų rajono Vidzgailų kaimo bendruomenės komiteto 2021 m. vasario 1 d prašymą „Dėl pritarimo Vidzgailų kaimo bendruomenės projektui „Sporto inventoriaus ir įrangos įsigijimas“, Lazdijų rajono savivaldybės taryba n u s p r e n d ž i a :

1. Pritarti Lazdijų rajono Vidzgailų kaimo bendruomenės komiteto projektui „Sporto inventoriaus ir įrangos įsigijimas“. Preliminari projekto vertė – 6078, 66 Eur.

2. Numatyti iš Lazdijų rajono savivaldybės biudžeto lėšų projekto daliniam finansavimui ne daugiau kaip 10 proc. visų tinkamų finansuoti išlaidų, t. y. 607,87 Eur.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „SPORTO INVENTORIAUS IR ĮRANGOS ĮSIGIJIMAS“ IR JO DALINIO FINANSAVIMO“**

**AIŠKINAMASIS RAŠTAS**

2021-02-05

Lazdijų rajono savivaldybės tarybos sprendimo projektas „Dėl pritarimo projektui „Sporto inventoriaus ir įrangos įsigijimas“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždaviniu „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1 „Nevyriausybinių organizacijų ir bendruomenių veiklos stiprinimas“, 2021 metų kvietimu teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai, patvirtintu Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866 „Dėl 2021 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai ir 2020 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtinimo“, bei atsižvelgiant į Lazdijų rajono Vidzgailų kaimo bendruomenės komiteto 2021 m. vasario 1 d prašymą „Dėl pritarimo Vidzgailų kaimo bendruomenės projektui „Sporto inventoriaus ir įrangos įsigijimas“

Sprendimo tikslas – pritarti Lazdijų rajono Vidzgailų kaimo bendruomenės komiteto projektui „Sporto inventoriaus ir įrangos įsigijimas“ ir numatyti iš Lazdijų rajono savivaldybės biudžeto lėšų projekto daliniam finansavimui ne daugiau kaip 10 proc. visų tinkamų finansuoti išlaidų, t. y. 607,87 Eur.

Projektas teikiamas pagal Lietuvos Respublikos švietimo, mokslo ir sporto ministerijos 2020 m. lapkričio 30 d. paskelbtą 2021 m. kvietimą teikti paraiškas sporto projektams, finansuojamiems Sporto rėmimo fondo lėšomis. Preliminari projekto vertė – 6078, 66 Eur. Projekto „Sporto inventoriaus ir įrangos įsigijimas“ tikslas – skatinti Lazdijų rajono Vidzgailų kaimo bendruomenės fizinį aktyvumą bei įsigyti sporto įrangą ir inventorių.

Vykdant projekto veiklas planuojama įsigyti sporto inventorių, kuris būtų pritaikytas skirtingų amžiaus grupių atstovams – stalo futbolą, grifą, gumuotus metalo svorius ir sporto kilimėlius (iš savivaldybės lėšų) bei daugiafunkcį, elipsinį, pilvo raumenų treniruoklius, bėgimo takelį, svarmenis, hantelius (iš Sporto rėmimo fondo lėšų).

Projekto veiklomis siekiama gerinti bendrąją fizinę sveikatą, burti skirtingo amžiaus dalyvius, organizuoti įvairaus pobūdžio varžybas, suteikti galimybę savarankiškai sportuoti. Planuojama, jog projekto veiklose dalyvaus 71 dalyvis.

Gavus projektinį finansavimą, Lazdijų rajono Vidzgailų kaimo bendruomenės komitetas prašo prisidėti Lazdijų rajono savivaldybės biudžeto lėšomis ne mažiau nei 10 proc. (607,87 Eur.) projekto vertės tinkamų finansuoti išlaidų, projekto veikloms finansuoti.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė